এই সময় ডিজিটাল ডেস্ক: সুন্দর সাজানো ছাদনাতলা বরং থাক। পাশ দিয়ে বয়ে চলেছে নীল সমুদ্র, সন্ধে হলেই হিমেল পাহাড়ি বাতাস বা প্রাচীন দুর্গের পুরনো আঙুরখেত- বাড়ির বাইরে এরকম খোলামেলা পরিবেশেই এখন বিয়ে করতে চাইছে জেন ওয়াই। তাই লিমিটেড বন্ধু-বান্ধব-আত্মীয় আর বাক্স প্যাঁটরা নিয়ে তারা পাড়ি দিচ্ছে ডেস্টিনেশন ওয়েডিংয়ে। ইতালি, প্যারিস, মরিশাস, মালয়েশিয়া, মালদ্বীপ, বালি, গোয়া, সিঙ্গাপুর থেকে এরাজ্যের তাজপুর, মান্দারমণিও ঢুকে পড়েছে সেই তালিকায়। বাদ যাচ্ছে না গঙ্গাপাড়ের সাজানো সুন্দর রিসর্টও।